**Լուիզա Գեգա** (ալբ․՝ Luiza Gega, նոյեմբերի 5, 1988(1988-11-05), Okshtun i Madh, Ալբանիա), ալբանացի թեթև ատլետ, ով հանդես է գալիս վազք միջին տարածությունում (800, 1500 և 3000 մետր) և ստիպլ-չեյս մարզաձևերում. այդ կատեգորիաներից յուրաքանչյուրում դարձել է Ալբանիայի ռեկորդակիր։ Տիրանայի մարզական համալսարանի շրջանավարտ է (գիտությունների մագիստրոս)։

Կարիերա
-------

2010 թվականի Եվրոպայի առաջնության երրորդ լիգայի մրցություններում հաղթել է իր երկու վազքատարածություններում՝ դառնալով հայրենի երկրի միակ ներկայացուցիչը, որ մրցանակի է արժանացել առաջնությունում։ Լուիզա Գեգան մասնակցել է 2011 թվականի Եվրոպայի՝ շինության ներսում անցկացվող առաջնությանը, որ տեղի է ունեցել Փարիզում։ 800 մետր տարածությունում իր նախնական վազքը նա ավարտել է վերջինը, սակայն սահմանել է անձնական ռեկորդ։

2011 թվականի Ալբանիայի առաջնությունում ազգային ռեկորդներ է սահմանել 800 մետր (2.02,94) և 3000 մետր խոչընդոտներով (9.54,72) վազքատարածություններում։ Նույն թվականի Եվրոպայի թիմային առաջնությունում ստիպլ-չեյս վազքատարածությունն անցել է 10.02,88 վայրկյանում՝ դառնալով երկրորդը երրորդ լիգայում։ 1500 մետր վազքատարածությունում նա գրավել է առաջին տեղը (4.19,50)։ Այդ մրցանակային տեղերի կրկին միակն էին Ալբանիայի համար։

Բալկանների թեթև ատլետիկայի առաջնությունում՝ 2011 թվականի հուլիսի 2-ին, Լուիզա Գեգան ոսկե մեդալի է արժանացել 1500 մետր վազքատարածությունում՝ սահմանելով անձնական ռեկորդ (4.14,22): Հաջորդ օրը երկրորդ տեղն է գրավել ստիպլ-չեյսում։

Լուիզա Գեգան 2011 թվականին Շենչժենում անցկացվող ամառային Ունիվերսիադայի ժամանակ 800 մետր վազքատարածությունում հասել է կիսաեզրափակիչ, որտեղ դարձել է յոթերորդը՝ ցույց տալով 2.04,13 արդյունք։

2011 թվականի աշխարհի առաջնությունում, որ անցկացվում էր Դեգուում, Լուիզա Գեգուն Ալբանիայի միակ ներկայացուցիչն էր։ 800 մետր տարածությունում նախնակա վազքի ժամանակ նա եղել է հինգերորդը (2.03,21), ինչը նրան թույլ չի տվել շարունակել մասնակցությունը։

2012 թվականի ձմեռային մրցաշրջանում Լուիզա Գեգան Բալկանների առաջնությունում հաղթել է 1500 մետր վազքատարածությունում՝ սահմանելով Ալբանիայի նոր ռեկորդ (4.10,75): Սակայն աշխարհի՝ շինության ներսում անցկացվող առաջնությունում, որ նույնպես տեղի է ունեցել Ստամբուլում, ցույց է տվել 4.13,45 արդյունք, ինչի պատճառով չի կարողացել մասնակցել եզրափակչին։

2014 թվականի աշխարհի՝ շինության ներսում անցկացվող առաջնությունում գրավել է յոթերորդ տեղը (4.08,24):

2015 թվականի մայիսի 15-ին Դոհայում անցկացվող Ադամանդե լիգայի առաջնությունում Լուիզա Գեգան թարմացրել է ազգային ռեկորդը 1500 վազքատարածությունում (4.02,63):

Լուիզա Գեգան մասնակցել է 2015 թվականի Եվրոպական խաղերի թիմային առաջնությանը, որ անցկացվում էր Բաքվում. այդտեղ նա հաղթել է 1500 մետր վազքատարածությունում՝ սահմանելով Եվրոպայի խաղերի ռեկորդ՝ 4.11,58, իսկ 800 մետր վազքատարածությունում զբաղեցրել է երկրորդ տեղը (2.02,36):

2015 թվականի աշխարհի առաջնությունում, որ անցկացվում էր Պեկինում, նախընտրական փուլում գրավել է 21-րդ տեղը և դուրս մնացել մրցությունից։

Ծանոթագրություններ
------------------

1. ↑  World Athletics Database
2. ↑  Luiza Gega Given 'Honorary Citizen' Title in Bulqiza
3. ↑  Կանանց վազքի արդյունքները 1500 մետր տարածությունում (2 հուլիսի, 2011) Archived 2011-07-08 at the Wayback Machine.(անգլ.)
4. ↑  Կանանց ստիպլ-չեյսի արդյունքները (2 հուլիսի, 2011) Archived 2011-07-08 at the Wayback Machine.(անգլ.)
5. ↑  Կանանց երկրորդ կիսաեզրափակչի արդյունքները 800 մետր վազքատարածությունում (17 օգոստոսի, 2011) Archived 2011-10-07 at the Wayback Machine.(անգլ.)
6. ↑  FSHA: Luiza Gega, e vetme në Botërorin e Daegusë Հրապարակում AlbanianSport.net կայքում (3 օգոստոսի, 2011 թվական)(ալբ.)
7. ↑  2012 թվականի Բալկանների՝ շինության ներսում անցկացվող թեթև ատլետիկայի առաջնությունում կանանց ցույց տված արդյունքները Archived 2012-02-27 at the Wayback Machine.(անգլ.)(թուրքերեն)
8. ↑  Կանանց վազքի արդյունքները 1500 մետր տարածությունում (8 մարտի, 2014)(չաշխատող հղում)
(անգլ.)
9. ↑  Դոխայում անցկացվող Ադամանդե լիգայի առաջնությունում սահմանված ռոկերդների ցանկ (15 մայիսի, 2015)(անգլ.)
10. ↑  Կանանց վազքի արդյունքները 1500 մետր տարածությունում (21 հունիսի, 2015) Archived 2015-06-24 at the Wayback Machine.(անգլ.)
11. ↑  Կանանց վազքի արդյունքները 800 մետր տարածությունում (20 հունիսի, 2015) Archived 2015-06-24 at the Wayback Machine.(անգլ.)

Արտաքին հղումներ
----------------

* Լուիզա Գեգայի էջը IAAF կայքում (անգլ.)
* Լուիզա Գեգայի էջը All-Athletics.com կայքում Archived 2016-08-12 at the Wayback Machine. (անգլ.)
* Լուիզա Գեգայի էջը 2013 թվականի Ամառային ունիվերսիադայի կայքում Archived 2014-03-08 at the Wayback Machine.
* Luiza Gega, atletja 44 kg që theu rekordin e Pavlina Evros Հրապարակում *Gazeta SOT* կայքում, 15 հունիսի, 2011 թվական (ալբ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Diamond League · Olympic Channel · Tilastopaja · Track and Field Statistics · World Athletics · ՄՕԿ |

 |